સ્માર્ટફોન હાથમાં આવ્યો છે ત્યારથી અમુક લોકો ડગલ ને પગલે એમાં ફોટો ખેંચવા લાગ્યા છે. યાદગાર પળોની તસવીર ખેંચી લેવી એ સારી વાત છે, પરંતુ ડગલે ને પગલે કંઈ હોય કે ન હોય સતત સેલ્ફી લીધા કરવા અને પછી જૂના અને નવા સેલ્ફીઓ સરખાવ્યા કરવા એ તમારો નિત્યક્રમ થઈ ગયો હોય તો ચેતવા જેવું ખરું. બ્રિટનની નોટિંગહેમ ટ્રેન્ટ યુનિવર્સિટીના નિષ્ણાતોનું કહેવું છે કે લગાતાર સેલ્ફી લેવાનું મન થયા કરવું અને બેરોકટોક સેલ્ફી લીધા કરવા એ સામાન્ય બિહેવિયર નથી.